السلام عليكم ورحمة الله وبركاته. اهلا بكم في حلقة جديدة من برنامج زكاتي. انا عارف السؤال اللي هيدور في زهن كتير من المشاهدين انت هتحسب الزكاة طبقا لايه؟ هل هتحسب
لكلام الفقهاء ولا تحسب الزكاة طبقا لكلام المحاسبين ولا انت هتشتغل ازاي وايه المصادر اللي هتشتغل منها في حساب الزكاة. احنا دايما كمحاسبين لما بنيجي نحسب زكاة شركات او بنيجي نشتغل اصلا في المحاسبة نشتغل طبقا لحاجة اسمها معايير المحاسبة. معايير المحاسبة دي في منها معايير دولية وفي منها معايير محلية ممكن تكون خاصة بكل دولة
موجودين جواها زي مصر وغيره. طيب احنا عندنا في الزكاة الموضوع متخصص شوية. في حاجة اسمها معايير شرعية وفي حاجة اسمها معايير محاسبية. طيب المعايير الشرعية دي معناها ايه ؟ معناها هم اخدوا كلام الفقهاء وحاولوا يصيغوه في شكل قوانين او في شكل مبادئ عشان بعد كده المحاسب لما ييجي يحسب الزكاة بتاعته
يبقى المرجعية بتاعته المعايير الشرعية دي. معايير المحاسبة معناها ان انت ازاي تفصح عن المعلومات بتاعة الزكاة دي بشكل تقارير مالية عشان احنا بنتكلم على محاسبة زي محاسبة التكاليف والضرايب والمراجعة وهي نوع متخصص من فروع المحاسبة عامة. طيب احنا هنشتغل في البرنامج بتاعنا طبقا لمعايير ايه؟ احنا حاولنا
نعمل ميكس كده ما بين تلات او اربع جهات شغالة في الزكاة ومهتمة بموضوع الزكاة. اول واهم هيئة ممكن تكون مهتمة بموضوع الزكاة وعملت لها معيار محاسبي. وعملت لها معيار شرعي. حاجة اسمها هيئة
المحاسبة والمراجعة للمؤسسات المالية الاسلامية او المشهورة بحاجة اسمها الايوفي. وميزة هيئة المحاسبة والمراجعة للمؤسسات المالية الاسلامية ان هيئة مهنية قوي فعملت معيار شرعي للزكاة وعملت معيار محاسبي للزكاة وازا كان المعيارين دول ممكن يكونوا متخصصين شوية في محاسبة الزكاة داخل المؤسسات المالية
الاسلامية سواء كانت البنوك او شركات التأمين او المؤسسات الوقفية. طيب عشان كده احنا هنحتاج نضم للمعايير بتاعة هيئة المحاسبة والمراجعة للمؤسسات المالية الاسلامية كمان حاجة اسمها قرارات المجامع الفقهية الدولية المعتمدة زي المجمع الفقهي الدولي بمكة والمجمع الفقهي الدولي آآ بجدة
طيب الحاجة التالتة او من المصدر التالت ومن المصادر المهمة جدا حساب زكاة الشركات ان احنا عندنا حاجة اسمها دليل بيت الزكاة الكويتي وده دليل مهم جدا جدا لكل المحاسبين انا بنصح به. لان هتلاقي فيه تعريف محاسبي خاص بزكاة الشركات. وهتلاقي فيه تعريف شرعي خاص بكل بنود الميزانية
فخاد كل بند من بنوز الميزانية وده اللي هنشتغل الاسلوب او الاستايل اللي احنا هنشتغل به ان شاء الله خلال الحلقات بتاعتنا كلها. ان احنا هناخد كل بند من بنود الميزانية وهنعمل له تعريف
وهنعمل له تعريف شرعي فالدليل بتاع الزكاة الكويتي استخدم الاسلوب ده وكان اسلوب رائع جدا وانا بنصح به الناس ان هي تراجع منه. فبقى كده عندي الصادرة عن هيئة المحاسبة والمراجعة للمؤسسات المالية الاسلامية المعروفة بايوفي. وبقى عندي قرارات المجامع الفقهية وبقى عندي دليل بيت الزكاة الكويتي. او عملت
ما بينهم هم التلاتة وخرجنا بالادلة اللي هنشتغل بها خلال الحلقات اللي جاية. يا رب ان شاء الله تستفيدوا بها وتتابعوا معنا الحلقات اللي جاية واشكركم على المشاهدة. والسلام عليكم ورحمة الله وبركاته